ફરમાનને જ્યારે પણ સમય મળે ત્યારે તેઓ ગ્રામ્ય વિસ્તારોમાં જઈને શિક્ષણના પ્રચાર અને પ્રસાર માટે કામ કરે છે. ત્યાંના વિદ્યાર્થીઓને માર્ગદર્શન આપે છે. તેમના શિક્ષણ અંગેના દરેક પ્રશ્નોનું નિરાકરણ લાવે છે. ગ્રામીણ લોકોને શિક્ષણ અંગે જાગ્રત કરે છે અને તેમને શિક્ષણનું મહત્વ સમજાવે છે. આ કામમાં તેઓ છેલ્લા ઘણા સમયથી લાગેલા છે જેના કારણે અલવરમાં ડો. ફરમાન અલીનું મોટું નામ છે. લોકો તેમની પાસે દૂર દૂરથી સલાહ લેવા માટે આવે છે. ફરમાન કહે છે કે લોકોને શિક્ષણ અંગે જાગરૂક કરવા જ તેમનાં જીવનનું લક્ષ્ય છે.